
AL

CAMEREI DEPUTAŢILOR

Vă înaintăm, alăturat, Raportul comun asupra propunerii legislative pentru modificarea Legii vânătorii şi a protecţiei fondului cinegetic nr.407/2006, trimisă Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic spre dezbatere în fond, cu adresa nr. Plx.552 din 1 septembrie 2015.

            În raport cu  obiectul şi conţinutul reglementării, propunerea legislativă face parte din categoria legilor organice.
	PREŞEDINTE,

Nini SĂPUNARU

	PREŞEDINTE,

CARMEN ILEANA MOLDOVAN 


	SECRETAR,

Costel ŞOPTICĂ
	                        SECRETAR,

            VASILE DANIEL SUCIU

RAPORT COMUN 

asupra propunerii legislative pentru modificarea Legii vânătorii şi a protecţiei fondului cinegetic nr.407/2006
(Plx. 552/2015)
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate spre dezbatere în fond, cu propunerea legislativă pentru modificarea Legii vânătorii şi a protecţiei fondului cinegetic nr.407/2006, transmisă cu adresa nr. Plx. 552 din 1 septembrie 2015 şi înregistrată cu nr.4c-4/387/02.09.2015, respectiv cu nr. 4c-27/216/02.09.2015.
Senatul, în calitate de primă Cameră sesizată, a respins propunerea legislativă în şedinţa din 29 iunie 2015.

La întocmirea prezentului raport comun, comisiile  au avut în vedere:

· avizul favorabil al Consiliului Legislativ (nr.391/23.04.2015);

· punctul de vedere negativ al Guvernului (nr. 1272/19.08.2015).

· avizul favorabil al Comisiei juridice, de disciplină şi imunităţi (4c-11/1014/22.09.2015).



Propunerea legislativă are ca obiect de reglementare modificarea Legii vânătorii şi a protecţiei fondului cinegetic nr. 407/2006, cu modificările şi completările ulterioare, propunându-se modificarea art.23 alin.(1) lit. ţ , precum şi modificarea lit. g) alin (1) al art. 42.


În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au examinat propunerea legislativă sus-menţionată în şedinţe separate.

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 10 noiembrie 2015.
La lucrările Comisiei pentru agricultură au fost prezenţi 34 deputaţi, din totalul de 35 membri ai Comisiei.

Membrii Comisiei pentru mediu şi echilibru ecologic au examinat propunerea legislativă în şedinţa din 24 noiembrie 2015.
Din numărul total de 20 membri ai Comisiei pentru mediu şi echilibru ecologic au participat la dezbateri 10 deputaţi.

La dezbaterea propunerii legislative a participat ca invitat, în conformitate cu prevederile art.54 şi art.55 din Regulamentul Camerei Deputaţilor, republicat, doamna Anne-Rose-Marie-Jugănaru, secretar de stat în cadrul Ministerului Mediului, Apelor şi Pădurilor. 

În urma examinării propunerii legislative şi a punctelor de vedere transmise de Consiliul Legislativ, Guvern şi comisia avizatoare, membrii celor două comisii au hotărât, cu majoritate de voturi, să propună Plenului Camerei Deputaţilor respingerea propunerii legislative pentru modificarea Legii vânătorii şi a protecţiei fondului cinegetic nr.407/2006, din următoarele motive:

•
Obligaţia reglementării de către autoritatea publică centrală care răspunde de silvicultură a capcanelor autorizate este prevăzută de forma actuală a Legii nr. 407/2006, iar practicarea vânătorii în alte condiţii decât cele reglementate este sancţionată de actuala lege;

•
În ceea ce priveşte infracţiunea de braconaj, soluţia propusă în propunerea legislativă se suprapune cu textul de lege existent.

Conform dispoziţiilor art.75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

În raport de obiectul şi conţinutul reglementării propunerea legislativă face parte din categoria legilor organice.
	PREŞEDINTE,

Nini SĂPUNARU

	PREŞEDINTE,

CARMEN ILEANA MOLDOVAN


	SECRETAR,

Costel ŞOPTICĂ
	                        SECRETAR,

            VASILE DANIEL SUCIU


	Întocmit,

Consilier parlamentar – Gabriela Ciurea
	Întocmit,

Consilier parlamentar – Alina Alexandriuc 

